Document ID: 32005R1701

KOMISSION ASETUS (EY) N:o 1701/2005,
annettu 18 päivänä lokakuuta 2005,
yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c, d ja f alakohdan,
sekä katsoo seuraavaa:
(1)
Komission asetuksessa (EY) N:o 795/2004 (2) otetaan käyttöön tilatukijärjestelmän täytäntöönpanoa koskevat säännöt vuodesta 2005. Kyseisen järjestelmän hallinnollisesta ja operatiivisesta täytäntöönpanosta jäsenvaltioiden tasolla saatu kokemus on osoittanut, että toisaalta tarvitaan lisää yksityiskohtaisia sääntöjä ja toisaalta voimassa olevia sääntöjä olisi selkiytettävä ja mukautettava.
(2)
Erityisesti on tarpeen täsmentää pysyvien ja monivuotisten kasvien määritelmän soveltamista tilatukijärjestelmän tukikelpoisuusedellytysten yhteydessä, kun on kyse kesannoidun maan käytöstä raaka-aineiden tuottamiseen neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen 29 päivänä lokakuuta 2004 annetun komission asetuksen (EY) N:o 1973/2004 (3) 16 luvun mukaisesti, sekä asetuksen (EY) N:o 1782/2003 88 artiklassa tarkoitetun energiakasvien tukijärjestelmän yhteydessä.
(3)
Erityisesti aiemmassa peltokasveja koskevassa järjestelmässä, josta säädetään tukijärjestelmästä tiettyjen peltokasvien viljelijöille 17 päivänä toukokuuta 1999 annetussa neuvoston asetuksessa (EY) N:o 1251/1999 (4), pinta-alatukeen oikeutettuja ovat kesannoidut maat, joilla viljellään peltokasveja pysyvästi raaka-aineiden tuottamiseen tai maat, joilla viljellään monivuotisia kasveja. Asetuksen (EY) N:o 1782/2003 54 artiklan 2 kohdassa tukikelpoisuus rajoitetaan aloihin, joilla ei vuoden 2003 hakemusten määräpäivänä viljelty pysyviä kasveja, mutta siinä ei säädetä mainitun asetuksen 53 artiklan mukaisesta tukioikeuksien vahvistamisen ulkopuolelle jättämisestä niiden alojen osalta, joilla viljellään pysyviä kasveja raaka-aineiden tuottamiseen, koska kyseisille aloille myönnettiin suoria tukia viitekaudella. Sen vuoksi on aiheellista sallia viljelijöiden, jotka vuonna 2003 viljelivät kyseisen erityisen kesannointijärjestelmän mukaisesti kyseisiä kasveja tai monivuotisia kasveja, käyttää kyseistä maata vastaavasti mainitun asetuksen 53 artiklassa tarkoitettujen kesannointioikeuksien vahvistamista ja vahvistettujen kesannointioikeuksien käyttöä varten.
(4)
Lisäksi jos asetuksen (EY) N:o 1782/2003 59 artiklassa säädetyssä alueellisessa mallissa tukioikeuksien vahvistamista koskeva viitevuosi on järjestelmän ensimmäinen soveltamisvuosi asetuksen (EY) N:o 795/2004 38 artiklan 1 kohdan mukaisesti, on aiheellista täsmentää, että kesannoitu maa, jolla viljellään pysyviä kasveja, joita käytetään asetuksen (EY) N:o 1782/2003 55 artiklan b alakohdassa tarkoitettuihin käyttötarkoituksiin sekä maa, jolla viljellään pysyviä kasveja ja josta on myös tehty mainitun asetuksen 88 artiklassa säädetty energiakasvien tukea koskeva hakemus, olisi katsottava tukikelpoisiksi hehtaareiksi tukioikeuksien vahvistamista ja käyttöä varten.
(5)
Lisäksi on täsmennettävä, mitä kasveja saa viljellä kesannoidulla maalla ja mitkä kasvit sallitaan energiantuotantoon maalla, josta on tehty hakemus tilatukijärjestelmän mukaista tukea varten. Sen vuoksi on aiheellista säätää mahdollisuudesta käyttää tukioikeuksia niiden tukikelpoisuusedellytysten mukaisesti, jotka on vahvistettu asetuksen (EY) N:o 1973/2004 16 luvun mukaisesti raaka-aineiden tuottamiseen käytettävien pysyvien kasvien aloille ja asetuksen (EY) N:o 1782/2003 88 artiklassa säädettyyn tukijärjestelmään kuuluville energiatuotteiden tuottamiseen käytettäville kasveille.
(6)
Asetus (EY) N:o 795/2004 olisi sen vuoksi muutettava vastaavasti.
(7)
Koska asetusta (EY) N:o 795/2004 sovelletaan 1 päivästä tammikuuta 2005, on aiheellista säätää tämän asetuksen soveltamisesta taannehtivasti kyseisestä päivästä ja sen vuoksi sallia viljelijöiden, joita hakemus koskee vuonna 2005, muuttaa yhtenäishakemustaan.
(8)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 795/2004 seuraavasti:
1)
Korvataan 2 artiklan c ja d kohta seuraavasti:
”c)
’pysyvillä kasveilla’ muita viljelykiertoon kuulumattomia viljelmiä kuin monivuotiset laitumet, joihin maata käytetään viiden vuoden ajan tai pidempään ja joista saadaan toistuvia satoja, mukaan luettuina taimitarhat sellaisina kuin ne on määritelty komission päätöksen 2000/115/EY (5) liitteessä I olevassa G/05 kohdassa ja lyhytkiertoinen energiapuu (CN-koodi ex 0602 90 41), lukuun ottamatta monivuotisia kasveja ja niiden taimitarhoja.
d)
’monivuotisilla kasveilla’ seuraavia viljelykasveja ja kyseisten monivuotisten kasvien taimitarhoja:
CN-koodi
0709 10 00
Artisokat
0709 20 00
Parsa
0709 90 90
Raparperi
0810 20
Vadelmat, karhunvatukat, mulperinmarjat ja loganinmarjat
0810 30
Musta-, valko- ja punaherukat sekä karviaiset
0810 40
Karpalot, puolukat, mustikat ja muut Vaccinium-suvun hedelmät
2)
Lisätään 3 b artikla seuraavasti:
”3 b artikla
Tukikelpoisuus
1. Asetuksen (EY) N:o 1782/2003 44 artiklan 2 kohdan soveltamiseksi tukioikeuksien vahvistamista ja käyttöä varten tukikelpoisiksi hehtaareiksi katsotaan seuraavat:
a)
pinta-alat, joilla viljellään lyhytkiertoista energiapuuta (CN-koodi ex 0602 90 41), Miscanthus sinensis -kasvia (CN-koodi ex 0602 90 51) tai Phalaris arundicea -kasvia (ruokohelpi) 30 päivän huhtikuuta 2004 ja 10 päivän maaliskuuta 2005 välisenä aikana;
b)
pinta-alat, joilla viljellään lyhytkiertoista energiapuuta (CN-koodi ex 0602 90 41), Miscanthus sinensis -kasvia (CN-koodi ex 0602 90 51) tai Phalaris arundicea -kasvia (ruokohelpi) ennen 30 päivää huhtikuuta 2004 ja jotka on vuokrattu tai hankittu 30 päivän huhtikuuta 2004 ja 10 päivän maaliskuuta 2005 välisenä aikana tilatukijärjestelmän mukaisen tuen hakemista varten.
2. Asetuksen (EY) N:o 1782/2003 51 artiklan soveltamiseksi kesannoitu maa, jolla viljellään pysyviä kasveja, joita käytetään mainitun asetuksen 55 artiklan b alakohdassa tarkoitettuihin käyttötarkoituksiin, sekä maa, jolla viljellään pysyviä kasveja ja josta on myös tehty mainitun asetuksen 88 artiklassa säädetty energiakasvien tukea koskeva hakemus, katsotaan vastaavasti kesannointi- ja tukioikeuksien käyttöä varten tukikelpoisiksi hehtaareiksi.
3. Asetuksen (EY) N:o 1782/2003 54 artiklan 2 kohdan soveltamiseksi kesannoitu maa, jolla viljeltiin pysyviä kasveja käytettäväksi neuvoston asetuksen (EY) N:o 1251/1999 (6) 6 artiklan 3 kohdassa tarkoitettuihin käyttötarkoituksiin ja jolle on vuodeksi 2003 myönnetty mainitun asetuksen 2 artiklan 2 kohdassa tarkoitettua pinta-alatukea, katsotaan tukikelpoisiksi hehtaareiksi asetuksen (EY) N:o 1782/2003 53 artiklassa tarkoitettujen kesannointioikeuksien käyttöä varten.
4. Mainitun asetuksen 54 artiklan 2 kohdan soveltamiseksi maa, jolla viljeltiin monivuotisia kasveja vuotta 2003 koskeville pinta-alatukihakemuksille säädettynä määräpäivänä, katsotaan tukikelpoisiksi hehtaareiksi mainitun asetuksen 53 artiklassa tarkoitettujen kesannointioikeuksien käyttöä varten, sanotun kuitenkaan rajoittamatta asetuksen (EY) N:o 1782/2003 51 artiklan soveltamista.
5. Rajoittamatta asetuksen (EY) N:o 1782/2003 60 artiklan soveltamista, jos jäsenvaltio käyttää mainitun asetuksen 59 artiklassa tarkoitettua mahdollisuutta,
a)
asetuksen (EY) N:o 1782/2003 63 artiklan 2 kohdan soveltamiseksi kesannoitu maa, jolla viljeltiin pysyviä kasveja käytettäväksi neuvoston asetuksen (EY) N:o 1251/1999 6 artiklan 3 kohdassa tarkoitettuihin käyttötarkoituksiin ja jolle on vuodeksi 2003 myönnetty mainitun asetuksen 2 artiklan 2 kohdassa tarkoitettua pinta-alatukea, katsotaan tukikelpoisiksi hehtaareiksi kesannointitukioikeuksien vahvistamista varten;
b)
asetuksen (EY) N:o 1782/2003 63 artiklan 2 kohdan soveltamiseksi maa, jolla viljellään pysyviä kasveja, joita käytetään asetuksen (EY) N:o 1782/2003 55 artiklan b alakohdassa tarkoitettuihin käyttötarkoituksiin, katsotaan tukikelpoisiksi hehtaareiksi kesannointitukioikeuksien vahvistamista varten;
c)
asetuksen (EY) N:o 1782/2003 59 artiklan 4 kohdan soveltamiseksi maa, jolla viljellään pysyviä kasveja ja josta on myös tehty asetuksen (EY) N:o 1782/2003 88 artiklassa säädetty energiakasvien tukea koskeva hakemus, katsotaan tukikelpoisiksi hehtaareiksi tukioikeuksien vahvistamista varten;
d)
asetuksen (EY) N:o 1782/2003 59 artiklan 4 kohdan soveltamiseksi maa, jolla viljellään monivuotisia kasveja, katsotaan tukikelpoisiksi hehtaareiksi tukioikeuksien vahvistamista varten.
6. Viljelijät, joihin vuonna 2005 sovelletaan tämän artiklan 2-5 kohtaa, voivat muuttaa yhtenäishakemustaan neljän viikon kuluessa 19 päivästä lokakuuta 2005 alkaen tai asianomaisen jäsenvaltion vahvistamaan päivämäärään mennessä.
3)
Muutetaan 48 a artikla seuraavasti:
1.
Korvataan 4 kohta seuraavasti:
”Tämän asetuksen 3 b artiklassa sekä 6 ja 7 luvussa olevia viittauksia asetuksen (EY) N:o 1782/2003 58 ja 59 artiklaan tai 58 artiklan 1 kohtaan ja 59 artiklan 1 kohtaan pidetään viittauksina asetuksen (EY) N:o 1782/2003 71 e artiklaan.”
2.
Korvataan 6 kohta seuraavasti:
”Tämän asetuksen 3 b artiklassa, 8 artiklan 2 kohdassa, 9 artiklan 1 kohdan e alakohdassa, 41 artiklassa ja 50 a artiklassa olevia viittauksia asetuksen (EY) N:o 1782/2003 60 artiklaan pidetään viittauksina asetuksen (EY) N:o 1782/2003 71 g artiklaan.”
3.
Korvataan 7 kohta seuraavasti:
”Tämän asetuksen 39, 43 ja 48 b artiklassa olevia viittauksia asetuksen (EY) N:o 1782/2003 63 artiklan 2 kohtaan pidetään viittauksina asetuksen (EY) N:o 1782/2003 71 j artiklan 2 kohtaan.”
4.
Korvataan 8 kohta seuraavasti:
”Asetuksen 3 a artiklaa, 3 b artiklan 1, 3 ja 4 kohtaa, 7, 10, 12-17, 27, 28, 30, 31, 31 a, 40, 42, 45, 46 ja 49 artiklaa ei sovelleta.”
5.
Lisätään uusi 10 kohta seuraavasti:
”Tämän asetuksen 3 b artiklassa olevia viittauksia asetuksen (EY) N:o 1782/2003 59 artiklan 4 kohtaan pidetään viittauksina asetuksen (EY) N:o 1782/2003 71 f artiklan 2 kohtaan.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä lokakuuta 2005.

Labels: 6